Keramiske vingetagsten har været fremstillet i hundreder af år. Før i tiden blev de lavet i hånden, men i dag bliver de maskinfremstillet ved ekstrudering eller formpresning. Den er fortsat enkel i sin udformning og har et autentisk udtryk. De to hjørneafskæringer bestemmer lægteafstanden, og selve overlapningen mellem tagstenene.  På grund af den enkle overlapning regnes vingetagsten ikke for lige så tætte som falsede tagsten, og passer derfor ikke til lavere tagvinkler, men kan godt lægges fra 25° taghældning eller mere. Vingetagsten benyttes gerne ved renovering og omlægning af gamle tag og på historiske bygninger, hvor man ønsker et autentisk udtryk.